הוראות לעידוד השקעות הון (תנאים המעידים על היות מפעל מקדם חדשנות לצורך הגדרתו כמפעל טכנולוגי מועדף), התשע"ט-2019

בתוקף סמכותי לפי פסקה (3) בהגדרה "מפעל טכנולוגי מועדף" שבסעיף 51כד לחוק לעידוד השקעות הון, התשי"ט-1959[[1]](#footnote-1) (להלן – החוק), בהתייעצות עם המנהל הכללי של משרד האוצר ובאישור שר האוצר אני קובע הוראות אלה:

1. בהוראות אלה -

הגדרות

"בקשה" - בקשה המוגשת לרשות החדשנות לקבלת אישור כי המבקש הוא מפעל מקדם

חדשנות כאמור בסעיף 2;

"חדשנות טכנולוגית" , "מוצר", ''מחקר'', ''פיתוח'' ו- ''תכנית'' –כהגדרתם בסעיף 4

לחוק לעידוד מחקר, פיתוח וחדשנות טכנולוגית בתעשיה, התשמ"ד-1984;[[2]](#footnote-2)

''נכס לא מוחשי מוטב'' - כהגדרתו בסעיף 51כד לחוק;

"פעילות יצורית" – כהגדרתה בהגדרה "מפעל תעשייתי" בסעיף 51 לחוק;

"רשות החדשנות"- הרשות הלאומית לחדשנות טכנולוגית כהגדרתה בחוק;

"תקופת הבקשה" – המאוחר מבין אלה:

(1) שלוש השנים שקדמו לשנת המס שבה הגיש המפעל את הבקשה;

(2) התקופה שממועד הקמת החברה ועד לשנה שקדמה לשנת המס שבה הגיש המפעל את הבקשה.

1. מפעל הוא מפעל מקדם חדשנות כאמור בפסקה (3) בהגדרה "מפעל טכנולוגי מועדף" שבסעיף 51כד לחוק, אם רשות החדשנות אישרה כי רמת החדשנות של המפעל בתקופת הבקשה שווה או גבוהה לרמת החדשנות המקובלת בעולם בתחום הטכנולוגי העיקריבו עוסק המפעל וזאת על בסיס כל המבחנים האלה:

תנאים המעידים על היות המפעל מקדם חדשנות

(1) רמת החדשנות הטכנולוגית המאפיינת את תכניות המחקר והפיתוח שביצע המפעל לשם פיתוח מוצריו העתידיים בתקופת הבקשה;

(2) מידת יישום טכנולוגיות מתקדמות בפעילות יצורית או מידת יישום טכנולוגיות חדשניות בפעילות המפעל, לרבות מחקר ופיתוח במפעל;

(3) מידת החדשנות הטכנולוגית המאפיינת את המוצרים המיוצרים במסגרת הפעילות הייצורית של המפעל, לרבות מחקר ופיתוח במפעל

(4) המידה ואופן השימוש בנכס לא מוחשי מוטב בפעילות המפעל לרבות מחקר ופיתוח, והחדשנות טכנולוגית הגלומה בנכס זה.

1. (א) מפעל המעוניין לקבל אישור מאת רשות החדשנות בדבר קיום התנאים

בקשה לאישור קיום תנאים

כאמור בסעיף 2 המעידים על היותו מפעל המקדם חדשנות יגיש לרשות החדשנות בקשה כמפורט בסעיף זה, עד 90 ימים מתום שנת המס אשר בעדה היא מוגשת.

(ב) הבקשה תכלול את הפרטים האלה:

(1) רקע כללי על המפעל לרבות פעילות המפעל ועובדיו;

(2) המודל העסקי לפיו פועל המפעל;

(3)מוצרי המפעל והפעילות הייצורית;

(4) תכניות המחקר והפיתוח של המפעל;

(5) הטכנולוגיות בהן עושה שימוש המפעל והחדשנות הקיימת בו.

(ג) המפעל יצרף לבקשה את המסמכים האלה:

(1) מסמך המעיד על בעלות מלאה או חלקית בנכסים הלא מוחשיים המוטבים או מסמך המעיד על זכות השימוש בהם לפי העניין;

(2)דוחות כספיים מבוקרים לתקופת הבקשה;

(3) כל מסמך שרשות החדשנות תדרוש מהמבקש בנוגע לתנאים המצוינים בתקנה 2.

1. (א) רשות החדשנות תבחן את עמידתו של מפעל שהגיש בקשה כאמור בסעיף 3,

הטיפול בבקשה ומתן אישור

בתנאים המפורטים בסעיף 2 ואישורה יינתן בהתאם לכך.

(ב) אישור רשות החדשנות יהיה תקף לשנת המס שלגביה ניתן ולגבי שתי שנות המס שלאחריה, בכפוף לכך כי לא יאוחר מ-45 יום מתום כל שנת מס המפעל יצהיר בפני רשות החדשנות שלא חל שינוי מהותי בפעילותו שבעדה קיבל אישור כאמור.

(ג) רשות החדשנות תעביר כל בקשה שתוגש לה, במועד קליטתה, לידיעת הממונה על התקציבים במשרד האוצר ורשות המיסים.

5. מיום 1.1.2012**תק' תשע"ד-2013**[ק"ת תשע"ד מס' 7297](http://www.nevo.co.il/Law_word/law06/tak-7297.pdf) מיום 24.10.2013 עמ' 72

(א) יראו מפעל כמפעל שמתקיימים בו התנאים כאמור בסעיף 18א(ג)(2) לחוק, אם נתקיים בו אחד אלה:

(1) אם הוא מפעל באזור פיתוח א', מכירותיו בשוק מסוים בשנת המס, אינן עולות על 75 אחוזים מכלל הכנסתו ממכירות המפעל באותה שנת מס או ש-25 אחוזים או יותר ממכירותיו בשנת המס הן מכירות בשוק מסוים, ~~המונה 12 מיליון תושבים לפחות~~ כמשמעותו בסעיף 18א(ג)(1)(ג) לחוק;

(2) אם הוא מפעל באזור פיתוח ב', מכירותיו בשוק מסוים בשנת המס, אינן עולות על 50 אחוזים מכלל הכנסתו ממכירות המפעל באותה שנת מס או ש-50 אחוזים או יותר ממכירותיו בשנת המס הן מכירות בשוק מסוים, ~~המונה 12 מיליון תושבים לפחות~~ כמשמעותו בסעיף 18א(ג)(1)(ג) לחוק, ובלבד שסכום המכירות שלו לא פחת מ-15 מיליון שקלים חדשים;

(3) אם הוא מפעל באזור אחר, מכירותיו בשוק מסוים בשנת המס, אינן עולות על 50 אחוזים מכלל הכנסתו ממכירות המפעל באותה שנת מס או ש-50 אחוזים או יותר ממכירותיו בשנת המס הן מכירות בשוק מסוים ~~המונה 12 מיליון תושבים לפחות~~ כמשמעותו בסעיף 18א(ג)(1)(ג) לחוק, ובלבד שסכום המכירות שלו לא פחת מ-20 מיליון שקלים חדשים;

(4) אם המפעל הוא בבעלות חברת מחקר ופיתוח באזור פיתוח ב' או באזור אחר, שלא התקיימו לגביו פסקאות (2) או (3), מכירותיו בשוק מסוים בשנת המס, אינן עולות על 65 אחוזים מכלל הכנסתו ממכירות המפעל באותה שנת מס או ש-35 אחוזים או יותר ממכירותיו בשנת מס הן מכירות בשוק מסויים, ~~המונה 12 מיליון תושבים לפחות~~ כמשמעותו בסעיף 18א(ג)(1)(ג) לחוק, ובלבד שסכום המכירות שלו לא פחת מ-20 מיליון שקלים חדשים;

הוראוה תחילתן של הוראות אלה ביום ג' בטבת התשע"ז (1 בינואר 2017).

תחילה

, התשע"ט

( \_, 2019)

(חמ 3-5489)

עמי אפלבאום

המדען הראשי

משרד הכלכלה והתעשייה

**דברי הסבר**

**במסגרת תיקון מס' 73 לחוק עידוד השקעות הון התשי''ט-1959(להלן- התיקון, להלן-החוק), הוחלט להעניק בפרק השביעי בסימן ב'3 הטבות במס למי שמתקיימים בו התנאים להיותו ''מפעל טכנולוגי מועדף וזאת באמצעות הענקת שיעורי מס מופחתים למפעל תעשייתי בתחום של תעשיה עתירת ידע. מטרת התיקון הינה לעודד פעילות הקשורה בפיתוח נכסים לא מוחשיים מוטבים בחברות עתירות ידע.**

**בסעיף 51כד לחוק נקבעו תנאים ברורים להגדרת "מפעל טכנולוגי מועדף" ו -"מפעל טכנולוגי מועדף מיוחד" כך שמפעל העומד בתנאים שנקבעו בחוק אינו צריך לקבל אישור מראש בדבר היותו מפעל טכנולוגי מועדף או מפעל טכנולוגי מועדף מיוחד על פי העניין אך לצורך כך צריכים להתקיים בו תנאים מסוימים המגדירים אותו ככזה והקבועים בהגדרה המופיעה בסעיף 51כד בחוק. מפעל שאינו עומד בתנאים הקבועים בסעיפים קטנים (1) ו(2) להגדרה יכול לבקש הכרה כמפעל טכנולוגי מועדף או מפעל טכנולוגי מועדף מיוחד על פי העניין בתנאי שיקבל אישור כי הוא מפעל המקדם חדשנות. לצורך כך קבע המדען הראשי במשרד הכלכלה בהתייעצות עם המנהל הכללי של משרד האוצר ובאישור שר האוצר הוראות ובמסגרתם קריטריונים אשר בהתקיימם ובתנאי שנבדקו ואושרו על ידי מנכ''ל הרשות הלאומית לחדשנות טכנולוגית יוכל המפעל לקבל אישור כי הוא מפעל טכנולוגי מועדף או מועדף מיוחד כל עוד הוא כאמור, מפעל המקדם חדשנות.**

**תחילתן של התקנות הוא מועד כניסת התיקון בחוק עידוד השקעות הון שמכוחו הן נקבעו קרי 1.1.2017. יובהר כי למרות שהוראות המונח "תקופת בקשה" מאפשרות הגשת בקשה 3 שנים קודם למועד הגשת הבקשה או ממועד הקמת החברה, עקב מועד התחילה יובאו בחשבון רק בקשות בגין שנות המס 2017 ואילך.**

1. ס"ח התשי"ט, עמ' 234; התשע"ז, עמ' 217 [↑](#footnote-ref-1)
2. ס''ח התשמ''ד, עמ' 100 [↑](#footnote-ref-2)